# Katy Perry

| Katy Perry |
| --- |
| Katy Perry ontok 2024 |
| Kinosusuon | Katheryn Elizabeth Hudson  (1984-10-25) Gumas 25, 1984 Santa Barbara, California, U.S. |
| Ngaran suai | * Katy Hudson
* Katheryn Perry
 |
| Kalaja | * Modsisinding
* Monuunuat sinding
* Personaliti TV
 |
| Toun mimparagat | 2001– dinondo |
| Notable work | * Songs
* discography
* performances
* videography
 |
| Sawo |
Russell Brand
​ ​(m. 2010; div. 2012)​ |
| Koruhang | Orlando Bloom (2016–dinondo; taboi) |
| Tanak | 1 |
| Koobpinayan | Frank Perry (uncle) |
| Gaa | Full list |
| **Musical career** |
| Genre | * Pop
* dance
* rock
 |
| Instruments | * Vocals
* guitar
 |
| Label | * Red Hill
* Java
* Columbia
* Capitol
 |
|  |
| Website | katyperry.com |
| Signature |
|  |

**Katheryn Elizabeth Hudson** (nosusu ontok 25 Gumas 1984), ointutunan maya profesional sabaagi **Katy Perry**, nopo nga songulun modsisinding, monuunuat sinding om personaliti televisyen mantad Amerika. Yau nopo nga songulun mantad ko' artis di bobos ogumu nakadagang do muzik id sajara, miampai nakadagang 143 million rekod sompomogunan. Oilaan i Katy Perry montok rahung dau id muzik pop om woyo dau do camp, om noonuan ngaran do "Queen of Camp" mantad *Vogue* om *Rolling Stone*. Nosiliu do monginginmuzik tondu sompomogunon di bobos akawas pamaraian ontok toun 2015 om 2018, kiboros i *Billboard* do yau nopo nga iso mantad ko' artis pop bobos osonong id abad ko-21.

Ontok 16 toun, pinapalabus i Katy do rikod gospel i kiuhu' do *Katy Hudson* (2001) id soibau Red Hill Records, di amu nakalantoi maya komersial. Minundaliu yau kumaa Los Angeles ontok umur 17 toun montok mingoos id muzik sekular, om minanganu ngaran "Katy Perry" sabaagi ngaran artis dau.and later adopted the stage name "Katy Perry" mantad ngaran ponong tama dau. Minomorikod yau do album maamaso poinsain do Columbia Records, nga numaan tatako' pogulu sumain daa do Capitol Records. Nokoingkawas ngaran di Katy Perry soira pinapalabus yau do *One of the Boys* (2008), iso rikod pop rock di kiharo sinding mintootoiso "I Kissed a Girl" om sinding sumusuhut "Hot n Cold", id hombo nokorikot do numbul kosio om kotolu id U.S. *Billboard* Hot 100.

Album pop di narahung do disco, ii nopo nga *Teenage Dream* (2010) minapaasil do limo sinding mintootoiso U.S di nokodimpot id taang koiso —"California Gurls", "Teenage Dream", "Firework", "E.T.", and "Last Friday Night (T.G.I.F.)"— iso'-iso album do modsisinding tondu di nakaanu dii. Pinalabus kawagu album dii miampai uhu' *Teenage Dream: The Complete Confection* (2012) ii pinaapasil do sinding mintootoiso numbul iso id AS, "Part of Me". Album *Prism* (2013) hii kitudu' kopomogiratan nopo nga pinapaasil duo sinding di nokodimpot id taang koiso id AS, "Roar" om "Dark Horse". Vidiu muzik montok koduo-duo sinding dii nopo nga minoposiliu di Katy sabaagi artis kumoiso di kiharo piipiro vidiu di nokolobi iso bilion pogintangan id Vevo om YouTube. Alapas dii, pinapalabus i Katy do album *Witness* (2017), *Smile* (2020) om *143* (2024), di nokotorimo mogisuusuai taang kinalantayon id pisuk kritikan om komersial.

I Katy nopo nga artis tondu miampai ginumu koduo bobos akawas montok sinding mintootoiso di nakaanu Diamond-certified singles (onom tondig). Nakaanu yau do mogisuusuai gaa', poinhompit no Gaa' Billboard Spotligt, apat Rikod Sompomogunan Guinness, limo Gaa' Muzik Billboard, limo Gaa' Muzik Amerika, iso Gaa' Brit, iso Gaa' Juno, om nogi Gaa' Michael Jackson Video Vanguard. Id labus do gana' muzik, pinoposoliwan yau do dokumentari autobiografi i kiuhu' *Katy Perry: Part of Me* ontok toun 2012, poopolos rolou sabaagi Smurfette is siri filem *The Smurfs* (2011–2013), om pinapalabus janama kasut sondii, Katy Perry Collections ontok toun 2017. Nosiliu nogi yau do momiimiadang id rancangan *American Idol* mantad musim ko-16 ontok 2018 gisom musim ko-22 ontok 2024. Miampai anggaran gatang kaharaan soginumu $350 juta, nosiliu yau do iso mantad ko' pemuzik bobos kiharo-haro sompomogunan.

## Koposion om karier

### 1984–1999: Koposion pogulu om paganakan

Nosusu i Katheryn Elizabeth Hudson ontok 25 Gumas 1984 id Santa Barbara, California, mantad pastor Pentecostal, ii nopo nga Mary Christine (née Perry) om Maurice Keith Hudson. Sinumuang molohing dau do ugama alapas nakawaya timpu komulakan di osongkiwal. Haro pusakag di Katy Perry do English, German, Irish om Portuguese. Maya tama dau, kamanakon yau do monunuhu filem, Frank Perry. Haro tadi kusai dau ii kingaran do David, songulun nogi monoonondig om taka, Angela.

Mantad umul tolu gisom 11, asaru i Perry do mundaliu id suang pogun tu ogirot molohing dau popoinmagon gereja pogulu minundaliu kawagu id Santa Barbara. Sinimukul yau do sikul kougamaan om tinumanud do kem-kem kougamaan, kohompit no Sikul Kristian Paradise Valley id Arizona om Sikul Kristian Santa Barbara id California ontok sikul tosiriba. Haro kosusaan paganakan dau do tusin tu sumoonu nopo momoguno yolo do baucar taakanon om makan id bank taakanon di papaapakan nogi do kongrerasi id gereja molohing dau.

Mamaago gumayo, amu i Katy om tadi-tadi dau pasagaon do mangakan taakanon bijirin Lucky Charms tu hogot "luck" nopo nga pinoposorou tama dau di Lucifer, om sumuku do deviled eggs "angeled eggs". Asaru i Katy Perry do mokinongou musik gospel, tu musik sekular nopo nga au unsubon id walai diolo. Nokoilo yau do muzik popular maya CDs di noowit dau mantad walai tambalaut dau. Nokosorou i Katy Perry do iso susuyan kokomoi poingkuro tambalut dau minopouni "You Oughta Know" mantad Alanis Morissette, di minamarahung dau do monuat sinding om monondig.

Sundung do amu yau magakun sabaagi songulun di riligus, kiboros yau do "I pray all the time – for self-control, for humility." Mininluda yau do monondig tu siumang yau do sumiliu miagal taka dau, Angela miampai momoguno tape kaset dau. Minoposolimbou yau do trek-trek id toguang molohing dau, ii minoposaga dau do balajar vokal miagal di Angela ontok timpu dii. Tinumimpuun yau do minluda ontok umul siam toun; poinghompit nogi yau do pelayanan molohing dau miampai monondig id gereja mantad umul siam gisom 17 toun. Ontok umul 13 toun, noonuan i Katy Perry do gitar kumoiso dau sabaagi tutungkap tadau kinouliton. om pinoposolimbou sinding di nosuat dau sondii id toguan tulun ginumuan.

Minumbal daa yau do "sumiliu tokuri miagal do sumandak tipikal California" maamaso gumayo, om tuminimpuun do minrollerskating, skateboarding, om surfing sabaagi songulun komulakan. Tadi dau, David minopointalang dau sabaagi songulun "tomboy" maamaso omulok po yau, om binoros di Katy iti id sinding dau "One of the Boys". Mininsingilo yau do manari om mininsingilo poingkuro manari swing, Lindy Hop, and jitterbug. Minonmongi yau do sarat General Educational Development (GED) ontok umul 15 toun, ontok toun kumoiso do sikul takawas, om minundorong do sumikul id Sikul Takawas Dos Pueblos montok mongoput karier id muzik.

### 2000–2006: Kotimpuunon karier, *Katy Hudson om Fingerprints*

Nokoumbal i Katy tinumanud do kalas vokal toruhai miampai songulun tondu di kingaran do Agatha Danoff id iso kinoyonon di siniwa mantad Music Academy of the West. Nakagayat rahi di Steve Thomas om Jennifer Knapp artis rock mantad Nashville, Tennessee, do rolou dau om nangatan yau do hilo montok popoinsonong kabaalan dau id ponuatan do tondig. Minamarakam i Katy demo a, mininsingilo monuat do tondig om minamain do gitar maamaso id Nashville. Minanain nogi yau do kontrak miampai Red Hill Recordsom minamarakam album kumoiso dau di kikonsep muzik Kristian kontemporari i kiuhu' *Katy Hudson*, di pinalabus ontok 6 Gomot 2001. Ontok toun di miagal, tinumanud nogi yau do tinimungan Earthsuit om V\*Enna sabaagi boogian mantad ko' Strangely Normal Tour i pinaanjul di Phil Joel om minoposolimbou nogi yau maya solo id mogisuusuai lokasi Amerika Syarikat.

Nakaanu o album *Katy Hudson* do tisuli mirolot mantad pengkritik om amu nakalantoi maya komersial, miampai anggaran 200 no kodolinan di nakadagang pogulu syarikat rakaman dii tuminingkod operasi ontok tulan Momuhau. Tinumimpuun i Katy do miuhup miampai penerbit Glen Ballardmontok mundaliu mantad muzik gospel kumaa muzik sekular om tinumimporon id Los Angeles ontok umul 17 toun. Minomili yau do kumaraja miampai Ballard tu kirahi miampai aasil karaja dau duo Alanis Morissette, songulun mantad ko' toud inspirasi dau.one of her major inspirations. Ontok toun 2003, nokoumbal yau do minomoguno ngaran pentas Katheryn Perry, montok mongilag koborulangan miampai mimingkono Kate Hudson, pogulu minomutus do momoguno "Katy Perry". Ontok toun 2010, nokoumbal yau nokoboros do tondig "Thinking of You" nopo nga iso mantad ko' tondig igulu kopio sinuat dau pogulu minundaliu id Los Angeles Nokoumbal nogi yau poposolimbou tondig-tondig wagu dau id Café Hotel, maamaso id pialatan kontrak rakaman.

Ontok toun 2004, minanain i Katy do kontrak miampai syarikat rakaman di Glen Ballard, Java Records, ii maamaso timpu di nopo nga misokodung miampai The Island Def Jam Music Group. Tinumimpuun i Katy kumaraja do albuk solo di maan posoliwana ontok Gomot 2025 nga tinigkod o projek dii alapas tinumingkod o operasi Java Records. Alapas dii, pinointutun di Glen Ballard yau kumaa Tim Devine, songulun eksekutif A&R id Columbia Records, om minanain kontrak sabaagi artis solo. Dumikot Milau 2006, nopongo di Katy do monuat om mamarakam tondig-tondig montok album kumoiso dau id soibau Columbia di kiuhu' *Fingerprints* (soboogian tondig mantad timpu diti nopo nga pinosuang id *One of the Boys*) , om album dii nopo nga napalan posoliwanan ontok toun 2007. Piipiro tondig mantad projek *Fingerprints* di amu pinosuang id *One of the Boys* tinahak kumaa artasi suai, miagal ko' "I Do Not Hook Up" om "Long Shot" kumaa di Kelly Clarkson, om "Rock God" kumaa di Selena Gomez & the Scene.

Minogiuhup i Katy miampai piipiro ponuat tondig di abantug miagal ko' Desmond Child, Greg Wells, Butch Walker, Scott Cutler, Anne Preven, the Matrix, Kara DioGuardi, Max Martin, om Dr. Luke. . Miampai sogu di Tim Devine, minamarakam nogi Katy do iso album miampai ponuat tondig The Matrix, i maamaso timpu di nopo nga posoguon montok sumiliu tinimungan muzik kopio. Napalan o album *The Matrix* do posoliwanan ontok toun 2004 nga pinugas tu haro pisuaian kreatif om pinoterbit no ontok toun 2009 alapas nohimagon o album One of the Boys. Pinatatak i Katy mantad Columbia Records ontok toun 2006 maamaso oruhai no daa opongo' album Fingerprints. Alapas dii, kinumaraja yau id syarikat A&R, Taxi Music.

Pogulu pokitanan tagayo dau, nakalantoi yau id piipiro projek. Iso mantad ko' tondig di narakam dau miampai Glen Ballard, "*Simple*" nopo nga pinosuang sabaagi soundtrack id filem *The Sisterhood of the Traveling Pants*. Minonguhup nogi yau do vokal latar montok tondig di Mick Jagger i kiuhu' Old Habits Die Hard", di ginuno id filem *Alfie*. Ontok Manom 2004, pinungaranan i Katy do majalah *Blender* sabaagi "The Next Big Thing". Minamarakam nogi yau vokal latar montok single di P.O.D., "Goodbye for Now", om nokosoliwan id dohuri vidiu muzik tondig di ontok toun 2006, om pinoposolimbou miampai tinimungan dii id rancangan *The Tonight Show with Jay Leno*. Ontok toun di miagal, nokosoliwan nogi yau id vidiu muzik "Learn to Fly" mantad di Carbon Leaf, om miningkono id vidiu muzik "Cupid's Chokehold" sabaagi koruhang modsisinding tohontol Gym Class Heroes, Travie McCoy, ii mamaaso di nopo nga tambalut kusai dau nogi.

### 2007-2009: Koimbulayon Tagayo miampai *One of the Boys*

Alapas tinatak i Katy do Columbia Angelica Cob-Baehler, ontok timpu dii nopo nga songulun eksekutif publisiti id label nopo nga minanahak demo di Katy Perry kumaa ponorikohon Virgin Records, Jason Flom. Otumbayaan i Flom do haro potensi tagayo di Katy montok sumiliu artis tagayo om minoposain dau id soibau label Capitol Records ontok toun 2007. Minongulud o purual label dii do sesi rakaman miampai penerbit tabantug, Dr Luke montok momonsoi tondig hit di amu milo olimon. Minogiuhup i Katy om Dr. Luke do monuat sinding "I Kissed a Girl" om "Hot n Cold" montok album koduo dau, *One of the Boys*. Nokotimpuun o kimpin popointutun di Perry miampai kopolobusan vidiu muzik "Ur So Gay", ontok toun 2007, iso tondig di kitudu' montok popointutun dau kumaa pasaran muzik. EP digital miampai uhu' di miagal nogi nga pinalabus ontok tulan dii. Minonguhup nogi i Madonna popromosi tondig di soira narayou o "Ur So Gay" sabaagi tondig korohian dau id rancangan rodiu JohnJay & Rich ontok Ngiop 2008. Ontok Gomot 2008, minimbulai kameo yau sabaagi modsisinding kelab id episod "Life's Too Short" mantad siri *Wildfire,* om minimbulai nogi sabaagi yau sondiri id sesi pamagambaran montok majala Restless Style id rancangan *The Young and the Restless* ontok tulan Mahas.

I Katy nopo nga soboogian mantad ko lineup Warped Tour ontok 2008.
Pinapalabus i Katy do single kumoiso dau miampai Capitol, "I Kissed a Girl", ontok 28 Ngiop 2008, sabaagi single tapangkal mantad *One of the Boys*. Stesen kumoiso di pinopouni tondig dii nopo nga WRVW id Nashville, di noindamaan do tolipounan solinaid tolu tadau alapas pinosiar diolotondig dii. Nakaanu o tondig dii do numbur koiso id carta *Billboard* Hot 100Amerika Syarikat. Nokoimbulai nogi o kontroversi mantad tondig 'I Kissed a Girl' id pialatan tinimungan tugama om LGBT. Minongkritik o tinimungan tugama do tudu' homoseksual tondig dii, om natandasan nogi i Katy Perry do momoguno topurimanan di siilo kumaa biseksualiti montok popodagang do tondig. Sabaagi respon kumaa spekulasi kokomoi molohing dau di gumaga' muzik om kinalantayon dau, kiboros i Katy kumaa MTV do aiso kobolingkaangan diolo miampai kinalantayon dii.

Album One of the Boys, di pinalabus ontok 17 Manom 2008, nakaanu yau do tisuli mirolot mantad pengkritik om nokodimpot id tukad kosiam id carta *Billboard* 200 Amerika Syarikat. Album dii nokojual soginumu 7 juta kodolinan sompomogunan. Tondig "Hot n Cold" pinalabus ontok Manom sumusuhut om nosiliu single koduo di nakalantoi mantad album dii tu nokodimpot id tukad kotolu id cara *Billboard* Hot 100 om nakaanu tukad bobos takawas id carta muzik Jerman, Kanada, Belanda om Austria. Single sumusuhut, "Thinking of You" om "Waking Up in Vegas", pinalabus ontok toun 2009 om koduo-duo diti nokodimpot sumuang id 30 bobos akawas doid carta Hot 100. Album kumoiso The Matrix, i narakama di Katy miampai tinimungan dii ontok toun 2004 nogi nga pinalabus id iTunes ontok 27 Milatok 2009 aasil mantad kinalantayon solo dau.

Alapas minoningkod do Warped Tour 2008, nosiliu yau do hos Gaa' Muzik MTV Eropah 2008 ontok tulan Milau, id hombo nakalantoi yau do gaa Best New Act. Ontok Gaa' Brit 2009, nakalantoi nogi yau do gaa International Female Solo Artist. Minonimpuun yau do jelajah sompomogunan kumoiso dau sabaagi modsisinding tohontol, ii nopo nga Hello Katy Tour, mantad Milatok gisom Milau 2009 montok popromosi album *One of the Boys*. Ontok 4 Magus 2009, nosiliu nogi yau do poposolimbou pongukaban montok iso tadau wulan id Summer Tour 2009 do No Doubt. Nosiliu nogi yau do hos montok Gaa' Muzik MTV Eropah 2009 ontok Milau, om pinoposiliu dau sabaagi tulun kumoiso di nosiliu hos induo mogisusuhut montok abaabayan gaa Eropah dii.

Ontok 22 Madas 2009, minamarakam i Katy do iso album maya potilombus di kiuhu' *MTV Unplugged*, om minoposolimbou mayaakustik montok limo tondig mantad album One of the Boys, om iso tondig wagu di kiuhu' "Brick by Brick" om iso tondig notondig kawagu "Hackensack" mantad Fountains of Wayne. Album diti pinalabus ontok 17 Milau 2009. Nokoimbulai nogi i Katy id duo single miampai artis suai; nokoimbulai yau id versi remiks lagu "Starstrukk" mantad tinimungan Colorado, 3OH!3 ontok Manom 2009, om iso duet miampai Timbaland di kiuhu' "If We Ever Meet Again", mantad album dau *Shock Value* *II*, tolu tulan alapas dii. Buuk *Guinness World Records* minongumboyo di Katy id edisi 2010 montok "Kotimpuunon Tosonong id Carta Digital A.S mantad Artis Tondu", mantad kojualon do lobi duo juta kodolinan single digital.

Alapas minitongkiad i Katy Perry om Travie McCoy ontok Momuhau 2008, nokopisonong kawagu yolo toruhai pogulu minoningkod i Katy do piombolutan diolo ontok toun 2009. Nokoruba i Katy do bakal sawo dau, Russell Brand, ontok pintangaan toun 2009 maamaso popoindalan yau do pamagambaran koimbulayon kameo montok filem *Get Him to the Greek*. Babak misium diolo nopo nga amu pinosuang doid filem dii. Tinumimpuun i Katy do miambalut miampai di Russell alapas nokopiruba kawagu yolo id Gaa' Muzik Video MTV 2009 ontok tulan Manom. Nokopihaboi yolo ontok 31 Momuhau 2009 mamaaso tinumombului id Rajasthan, India.

### 2010–2012: *Teenage Dream* om pisasawaan

Alapas nosiliu momiimiadang naalap doid ransangan *American Idol*, minoposoliwan i Katy do tondig "California Gurls" miampai Snoop Dogg ontok 7 Mikat 2010. Tondig dii nopo nga single tohontol id album studio kotolu dau, *Teenage Dream* om nokodimpot doid tukad kumoiso *Billboard* *Hot 100* ontok tulan Mahas. Nosiliu nogi yau do momiimiadang naalap doid ransangan The X Factor versi British ontok tulan di miagal pogulu minapalabus single kumoduo album dau, "Teenage Dream", ontok tulan Madas. Tondig "Teenage Dream" nogi nga nokodimpot doid tukad koiso id Billboard Hot 100 ontok tulan Manom.

Pinalabus ontok 24 Magus 2010, nakaanu o Teenage Dream do tukad kumoiso carta Billboard 200 maamaso minggu kolobusan dau om nakaanu tisuli mirolot mantad pengkritik muzik. Mantad dii, nokodagang o album diti soginumu 7 juta kodolinan sompomogunan. Nakaanu nogi o *Teenage Dream* do Gaa' Juno 2011 montok kategori Album Sompomogunon Tosonong. Ontok tulan Gumas, pinalabus o tondig "Firework" sabaagi single kotolu album dii om nosiliu single kotolu di mogisuusuhut nakaanu do tukad kumoiso id carta *Billboard Hot 100* ontok 8 Momuhau 2010.

Tondig "E.T" i minopokito di Kanye West pinosoliwan sabaagi single kaapat mantad album *Teenage Dream* ontok 16 Mansak 2011. Nokodimpot nogi o tondig di doid tukad bobos takawas carta *Billboard Hot 100* solinaid limo minggu (amu mogisuhut-suhut), om pinoposiliu *Teenage Dream* sabaagi album kosiam id sajara di minapaasil apat lagu numbur koiso id carta dii. Single kolimo, "Last Friday Night (T.G.I.F.)", sinumuhut ontok tulan Mahas, om soira nokodimpot o tondig dii id tukad koiso ontok 17 Magus, nosiliu i Katy Perry do artis tondu kumoiso di nakaanu limo tondig numbur koiso *Billboard Hot 100* mantad iso album-om artis koduo alapas di Michael Jackson maya album dau *Bad*. Montok kinogompoton diti, nakaanu i Katy do Gaa' Muzik Amerika tapantang ontok MIlau 2011 om nokosuat nogi id Rikod Sompomogunan Guinness 2013.

Ontok 7 Manom, nokowonsoi yau rikod wagu miampai nosili artis kumoiso i nokosuang doid tukad hopod asawat Hot 100 solinaid 69 minggu mogisuhut-suhut. Alapas pinalabus o tondig "The One That Got Away" sabaagi single koonom album dii ontok tulan Gumas, nosiliu o *Teenage Dream* do album kotolu di pinapaasil onom tonndig id tukad limo om sawat id *Billboard Hot 100* alapas *Rhythm Nation 1814* mantad Janet Jackson om *Faith* mantad George Michael. Nakaanu o tondig di do tukad nombor kotolu id AS om nombor koduo id Kanada.

Ontok 5 Milatok 2012, pinungaranan i Katy sabaagi artis digital koonom bobos alaku id Amerika Syarikat, miampai nokojual soginum 37.6 juta unit tumanud di Nielsen SoundScan. Ontok tulan di miagal, nosiliu yau artis kumoiso di kiharo apa lagu di nokojual lobi ko' 5 juta unit digital soira tondig "E.T." nokorikot angka dii miampai lagu "Firework", "California Gurls" om "Hot N Cold". Ontok 13 Mansak, minapalabus o Capital do single tohontol mantad *Teenage Dream: The Complete Confection*, ii nopo nga "Part of Me", i nokotilombus nokosuang id tukad koiso Billboard HOt 100 om nosiliu single koturu di Perry i nakaanu tukad bobos akawas carta dii. Pinalabus o *Teenage Dream: The Complete Confection* ontok 23 Gomot, om iti nopo nga edisi kawagu do album *Teenage Dream.* Tondig "Wide Awake" nogi nga pinalabus ontok 22 Mikat sabaagi single kumoduo mantad edisi kawagu dii, miampai naakanu tukad numbul 2 id *Billboard* Hot 100, om numbul koiso id Kanada om New Zealand.

Minonimpuun i Katy do tour kumoduo dau, California Dreams Tour, sabaagi ponokodung kumaa album *Teenage Dream*, mantad Mansak 2011 gisom Milatok 2012. Tour diti nakaanu kutipan soginumu $59.5 juta sompomogunan om minanahak dau do gaa' Best Live Act id 2011 MTV Europe Music Awards. Ontok 23 Manom 2011, minoposolimbou yau doid pongukaban festival Rock in Rio 2011, miampai di Elton John om Rihanna. Ontok Manom 2010, pinojodual i Katy do mimbulai id episod pongukaban musim ko-41 *Sesame Street*. Alapas segmen pingkonoon dau pinosuang id YouTube, ogumu i minongkritik do bangkad di Katu i popokito do cleavage dau. Apat tadau pogulu tadau wulan siaran di pinojodual, pinopowara o Sesame Workshop do amu posoliwanan o segmen dii id televisyen, nga kakal po milo intangan maya online. Alapas dii, minamain-main i Katy do kontreversi dii id rancangan *Saturday Night Live*, id hombo naalap yau sabaagi alapon muzik om mamakai rasuk kitema Elmo di popokito ogumu cleavage id tiso-iso sketsa.

Ontok Momuhau 2010, miningkono' i Katy sabaagi tambalut tondu di Moe Szyslak id segmen aksi potilombus episod Krismas *The Simpsons* i kiuhu' "The Fight Before Christmas". Ontok Mansak 2011, minoimbulai yau maya poimbida id episod *How I Met Your Mother* i kiuhu' "Oh Honey", id hombo miningkono' yau sabaagi songulun tondu i ointutunan sabaagi Honey. Kono' di minanahak dau kinalantayon gaa People's Choice Award for Favorite TV Guest Star ontok Milatok 2012. Minimbulai nogi i Katy do kumoinsan kopio id filem maya filem paganakan 3D *The Smurfs* sabaagi Smurfette, i pinokito ontok 29 Madas 2011. Nakalantoi o filem dii id pisuk kutipan kousinan sompomogunan, sundung pia nakaanu tisuli di kogumuan nopo nga negatif mantad momoomokritik.

Ontok 10 Momuhau 2011, nosiliu i Katy do hos rancangan *Saturday Night Live*, miampai Robyn sabaagi alapon muzik montok episod dii. Kopokitanan di Katy id episod dii nakaanu do tisuli di kogumuan nopo nga positif mantad moomomokritik, loolobi po montok kono' dau id digital toniba miampai Andy Samberg. Ontok Gumas 2012, nosiliu yau do mimingkono' naalap sabaagi songulun manaanamong koumoligan jiil i kingaran do Rikki id episod *Raising Hope* kiuhu' "Single White Female Role Model". Ontok 5 Madas 2012, dokumentari autobiografi di Katy i kiuhu' *Katy Perry: Part of Me* pinokito id pawagam maya Paramount Pictures. Nakaanu o filem diti do tisuli positif om minanatit kutipan soginumu $32.7 juta sompomogunan.

Minonimpuun i Katy do minsingumbal id pongindopuan soira minapalabus yau do wongi-wongi kumoiso, Purr, ontok Milau 2010. Wongi-wongi kumoduo dau, Meow! nopo nga pinalabus ontok Momuhau 2011. Koduo-duo wongi-wongi diti nopo nga pinadagang maya gedung serbaneka Nordstrom. Komponi Electronic Arts minangangat di Katy montok popromosi *expansion pack* wagu diolo montok *The Sims 3: Showtime*, pogulu papalabus *stuff pack* poimbida ii popokito perabot, rasuk om woyo tobuk di noinspirasi mantad di Katy, i kiuhu' *The Sims 3: Katy Perry's Sweet Treats*, ontok Mahas 2012. Ontok tulan sumusuhut dii, nopili i Katy sabaagi mononomboros om duta jenama Popchips, om pinapalabut nogi id komponi dii. Majala' Billboard minomungaran di Katy sabaagi "Woman of the Year" montok toun 2012.

Sinumawo yau miampai di Russell Brand ontok 23 Gumas 2010, id iso upacara koubasanan Hindu i pinoindalan toning do kinoyonon panamangan rimau Ranthambhore id Rajasthan. Ontok 30 Momuhau 2011, pinopowara i Rusell do miada yolo alapas 14 tulan minisawo. Alapas dii, minomisunud i Katu do jodual karaja diolo di milapau om rahi di Russell do kiharo tanak pogulu kotounda yau nopo nga nosiliu toud piniada'an diolo. Minopoilo nogi i Katy do amu nodii i Russell nokoumbal minimboros miampai dau kawagu alapas minapaatod pason teks montok momisunud kokomoi piada'an diolo, nga kikomi i Russell do numaan dau ada'ai i Katy tu kalantayon komersial di Katy om mada yau do kohompit doid aktivisme. Ii timpuunon nopo nga ostress tomod i Katy do piada'an dii om nokoumbal nokoboros do nokopomosurou yau do moningkod koposion sondiri. Maya teknikal, kaanu kasaii i Russell managi sampapas mantad anggaran $44 juta di naanu di Katy solinaid pisasawaan diolo tu aiso pibatosan pranikah. Sundung do ingkaa, mada yau do managi nunu nopo boogian. Ontok Magus 2012, toun id hombo notingkod pisasawaan dau miampai di Russell, tinimpuun yau do miambalut miampai ponondig John Mayer.

### 2013–2015: *Prism* om Super Bowl XLIX halftime show

Ontok Milau 2012, tinumimpuun i Katy do kumaraja montok album kumaapat dau, *Prism*. Minomisunud yau kumaa Billboard do, "Koilo oku kopio nunu kawo album di maan ku wonsoyo sumusuhut. Oilaan ku inus, wotik om tona album dii. Koilo oku nogi nunu kawo tour di maan ku poindalano'. Oilaan ku do osonong ginawo ku nung visi i haro id tulu ku kosiliu realiti." Ontok timpuunon ii, id ponorubungan miampai *L'Uomo Vogue* ontok Mahas 2012, kiboros i Katy do kiapalan montok poposuang "darker elements" id Prism alapas otingkod o pisasawaan dau. Sundung do ingkaa, maamaso MTV Video Music Awards 2013, minopointalang i Katy do minonimban yau do ponuduk album alapas nakawaya do timpu refleksi sondiri. Kiboros i Katy do, "Kopuriman oku do prismatik kopio oku," di nosiliu inspirasi kumaa ngaran dii. Single kumoiso mantad Prism, "Roar", i pinalabus ontok 10 Magus 2013. Tondig diti nopromosi id MTV Video Music Awards om nakagampot id numbur koiso id *Billboard* Hot 100. Single kumoduo, "Unconditionally", pinalabus ontok 16 Gumas 2013 om nakagampot doid numbur 14 id Amerika Syarikat.

I Katy poposolimbou id Prismatic World Tour ontok Madas 2014
Pinalabus o Album Prism ontok 18 Gumas 2013 om nokojual soginumu 4.5 juta kodolinan tinondo Magus 2016. Nokotorimo o album diti do tisuli positif mantad pomokriktik om nokodebut id numbur koiso carta *Billboard* 200. Apat tadau alapas kinopolobusan dii, minoposolimbou i Katy do tondig-tondig mantad album dii id iHeartRadio Theater id Los Angeles. Single kumotolu album diti, "Dark Horse" miampai Juicy J, pinalabus ontok Momuhau om nosiliu single numbur iso di kosiam Katy id A.S. ontok tulan sumusuhut. Ontok 2014, single kumaapat om kolimo, ii nopo nga "Birthday" om "This Is How We Do", nogi nga pinalabus om nakagampot doid 25 sawat id carta Hot 100.

Pogulu minoningkod piombolutan miampai John Mayer ontok Mansak 2014, nakasampat i Katy minamarakam om minonuat miampai tondig duet i kiuhu "Who You Love" montok album Mayer, *Paradise Valley*, i pinalabus ontok 12 Magus 2013. Prismatic World Tour, ii nopo nga tour tohontol kumotolu di Katy nopo nga tinumimpuun ontok Mikat 2014 om nolimpupuson ontk Gumas 2015. Nokojual o tour diti osomok 2 juta tiket om nakaanu kira-kira $204.3 juta sompomogunan, om nakaanu do gaa' "Top Package" id *Billboard* Touring Awards 2014. Pinoposolimbou nogi i Katy do tondig-tondig dau id festival Rock in Rio 2015 ontok 27 Manom 2015.

Ontok 23 Milau 2014, minopowara o NFL do Katy Perry do momonsoi yau pokitanan id abaabayan halftime show Super Bowl XLIX ontok 1 Mansak 2015. Nosiliu i Lenny Kravitz om Missy Elliot do tombului poimbida id koposolimbahan dii. Koposolimbahan di Katy diti nakaanu rarayou oliwas mantad pomokritik. Duo tadau alapas dii, pinawara o Guinness World Records do nointangan o koposolimbahan diti do 118.5 juta mogogontong id Amerika Syarikat. Iti nopo nga koposolimbahan bobos togumu om bobos akawas panahangan id sajara Super Bowl. Ginumu mogogontong dii nopo nga nokolobi ginumu mogogontong do pialaan di sondiri, id hombo nointangan do 114.4 juta mogogontong.

Ontok toun 2013, minopoiliu o International Federation of the Phonographic Industry (IFPI) di Katy doid tukad kolimo id sanarai *Top Global Recording Artists.* Ontok 26 Mahas 2014, nosiliu i Katy Perry do *Top Certified Digital Artist Ever* mantad Recording Industry Association of America (RIAA) tu kiharo kinogompoton soginumu 72 juta jualan digital single i naakun do Amerika Syarikat. Ontok Mikat 2014, potret di Katy i nolukis di Mark Ryden pinokito id pokiikitanan "The Gay 90s" id Kohn Gallery id Los Angeles. Miampai nogi yau om artis suai, minamarakam yolo kawagu do tondig "Daisy Bell (Bicycle Built for Two)" id album konsep edisi orontob *The Gay Nineties Old Tyme Music: Daisy Bell* montok poposukup pokiikitanan dii. Ontok tulan di miagal, pinosuang o potret di Katy mantad Will Cotton doid koleksi *United States National Portrait Gallery*.

Ontok 23 Milau 2015, nosilu i Katy do mimingkono tohontol id kimpin iklan tutumbuluyon H&M, minonuat om minamarakam nogi do tondig i kiuhu' "Every Day Is a Holiday" montok kimpin dii. Ontok 17 Mahas 2014, minopowara i Katy do momonsoi yau do label rakaman sondiri id soibau Capitol Records, i pungaranan do Metamorphosis Music. Ii Ferras nopo nga artis kumoiso di minanain id soibau label diti, om i Katy nopo nga nosiliu penerbit eksekutif montok EP Ferras di kiuhu sondiri. Minamarakam nogi yolo do tondig duet i kiuhu' "Legends Never Die" id EP dii. Nopungaranan kawagu o label diti kumaa Unsub Records.

Suai ko karier muzik dau, minomingkono' kawagu i Katy do kono dau Smurfette id*The Smurfs 2*, i pinalabus id pawagam ontok 31 Madas 2013. Miagal filem pogulu diti, nakalantoi o *The Smurfs 2* id pisuk kousinan nga nokritik tomod do pomokritik. Ontok Gomot 2014, nokoimbulai i Katy sabaagi yau sondiri id episod "*Blisteritos Presents Dad Academy Graduation Congraduritos Red Carpet Viewing Party*" doid rancangan *Kroll Show*. Wongi-wongi kumotolu di Katy, *Killer Queen*, pinalabus ontok Magus 2013 maya Coty

Ontok Milatok 2014, nosiliu i Katy do mongingidit naalap montok inisiatif Art for Freedom mantad Madonna. Ontok Gomot 2015, nokoimbulai yau id dokumentari *Brand: A Second Coming* di popokito karalano sawo' dau dilaid, Russell Brand, mantad karaja komedi kumaa aktivisme. Pinapalabus nogi yau do filem konsert Katy Perry: The Prismatic World Tour maya Epix, ii naanu maamaso konsert tour dau i miagal o ngaran. Ontok Mahas 2015, nokoimbulai yau do poimbida id vidiu muzik "Bitch I'm Madonna" mantad Madonna.

Ontok tulan sumusuhut, minapalabus kawagu yau iso wongi-wongi miampai Cotu, ii nopo nga Mad Potion. Ontok Manom 2015, nokoimbulai i Katy doid duo dokumentari: *Katy Perry: Making of the Pepsi Super Bowl Halftime Show*, om *Jeremy Scott: The People's Designer*, kokomoi koposion om karier moomomonsoi fesyen Jeremy Scott. Ontok Momuhau 2015, minapalabus i Katy do aplikasi mudah alih i kiuhu' Katy Perry Pop maya Glu Mobile, id hombo kono dau nopo nga monguhup mamaamain sumiliu monginginmuzik di popular. Minopointalang yau dii sabaagi "pogun di bobos kohiok om kimogisuusuai wotik i koponguhup mamagampot iman-imanon muzik dokoyu".

### 2016–2019: *Witness* om *American Idol*

Tinumimpuun ii Katy do monuat tondig montok album wagu dau ontok Mahas 2016, om minomorikud tondig tema montok liputan 2016 Summer Olympics do NBC Sports i kiuhu' "Rise", id hombo pinalabus ontok tulan sumusuhut. Minomili i Katy do papalabus tondig dii sabaagi trek misuai-suai om okon ko' poopion doid album dau tu "tu baino lobi' ko pogulu diti, haro konuruan montok pomogunan dati do miiso". Kopuriman nogi o NBC do pason dau nopo nga kiboros "tumilombus kumaa sunduan do Olimpik om atelit-atelit" montok tema dau di kiinspirasi. Nakagampot o tondig dii doid numbur koiso id Australia om numbur 11 doid Amerika Syarikat.

I Katy poposolimbou maamasoWitness: The Tour ontok Gumas 2017Ontok Magus 2016, kiboros i Katy do kigaab yau do paapasil material "di kopiunung om kopionit om kapanahak inspirasi" om minopoboros kumaa di Ryan Seacrest do amu yau "marau-arau" papaasil album kolimo dau dii, miampai momoruhan "Mamaramai tomod oku no, nga monoriuk om minsingumbal mogiisuusuai producer, om mogisuusuai pisokodungan, om mogiisuusuai sitail. Ontok 10 Mansak 2017, minapalabus i Katy do tondig tohontol do album dii i kiuhu' "Chained to the Rhythm" miampai Skip Marley. Nakagampot o tondigi diti doid numbur koiso id Hungary om numbur kaapat doid Amerika Syarikat. Pinamain nogi o trek dii do lobi ko' tolu juta kali id Spotify solinaid 24 jaam no, minamabak do rikod servis streaming ontok timpuu dii montok tondig miampai streaming bobos takawas tadau kumoiso do artis tondu. Tondig kumoduo doid album dii, "Bon Appétit" miampai Migos, nopo nga pinalabus ontok Ngiop. Tondig kumotolu, "Swish Swish", miampai Nicki Minaj nopo nga pinalabus ontok tulan sumusuhut. Koduo-duo tondig diti nopo nga nakagampot do numbur 59 om 46 id Amerika Syarikat, om nokorikot doid 15 sawat id Kanada.

Album dii, i kiuhu' *Witness*, nopo nga pinalabus ontok 9 Mahas 2017, miampai nakaanu tisuli di mirolot, om nakagampot doid numbur koiso id Amerika Syarikat. Miampai momoruhang do kinopolobusan do album dii, minomonsoi i Katy do broadcast dau sondiri id YouTube solinaid apat tadau miampai live-stream kiuhu' Katy Perry Live: Witness World Wide, miampai nopupusan do konsert live concert ontok 12 Mahas. Nakaanu o live-stream dii do pogintangan soginumu 49 juta mantad 190 pogun. Minonimpuun nogi yau do Witness: The Tour, ii nokotimpuun ontok Madas 2017 om nopupusan ontok Magus 2018. Ontok 15 Mahas 2017, minapalabus ii Calvin Harris do tondig kiuhu' "Feels" mantad album dau *Funk Wav Bounces Vol. 1*, id hombo hino i Katy Perry, Big Sean, om Pharrell Williams doid tondig dii. Nakagampot nogi o tondig dii doid numbur koiso id United Kingdom.

Minamarakam nogi kawagu i Katy do tondig *Dear Evan Hansen* i kiuhu' "Waving Through a Window" montok edisi mewah rakaman mimingkono, i pinalabus ontok 2 Milau 2018. Monuunupu' do koposolimbahan dii, i Benj Pasekk om Justin Paul, nopo nga minokianu di Katu do monondig kawagu do tondig dii montok popromosi tombului nasional muzikal dii.Justin Paul Ontok tulan di miagal nogi, pinoposolian i Katy do tondig "Cozy Little Christmas". Minamarakam nogi yau do tondig "Immortal Flame" montok pomoinan *Final Fantasy Brave Exvius*, om kono di milo moinon di noinspirasi mantad dau nogi nga pinosuang doid pomoinan dii.

Suai ko mamarakam do tondig, minimbulai nogi i Katy sabaagi yau sondiri id filem *Zoolander 2*, i pinalabus ontok Mansak 2016. Ontok Mansak 2017, pinapalabus i Katy do barisan kasut di pinungaranan do Katy Perry Collections. Kasut-kasut dii nopo nga milo onuon mantad laman web himag om id kadai miagal ko' Dillard's om Walmart. Ontok Magus sumusuhut dii, nosiliu yau do hos montok Gaa' Muzik Video MTV 2017. Minanain nogi i Katy do kontrak miampai bayaran soginumu $25 juta montok sumiliu do momiadang doid musim koonom no hopod do *American Idol*, ii pinatayang ontok Gomot 2018. Tinumimpuun i Katy do miambalut miampai di Orlando Bloom ontok pogulu 2016 om nokopitunang ontok 14 Mansak 2019.

Id Gaa' Annual Grammy ko-61, minoposolimbou i Katy do "Here You Come Again", miampai Dolly Parton om Kacey Musgraves, sabaagi iso boogian tribut kumaa di Parton. Alapas apat tadau, minoposoliwan yau do tondig kiuhu', "365", miampai DJ Zedd. Ontok Ngiop, pinohompit i Katy id remix di Daddy Yankee i kiuhu' "Con Calma", miampai nogi di Snow. Minonilombus yau diti miampai single "Never Really Over" ontok 31 Mikat, "Small Talk" ontok 9 Magus, om "Harleys in Hawaii" ontok 16 Gumas. "Never Really Over" nopo nga nakaanu tisuli di osonong kopio. Ontok Mahas 2019, nokoimbulai i Katy doid video muzik diTaylor Swift, ii nopo nga "You Need to Calm Down". Ontok Madas, songulun momiadang mantad California nopo nga minopoguli do verdict sumusuhut do trial solinaid sominggu montok tondig di Katy, "Dark horse" nopo nga tuminanud do tondig 2008 di Flame, "Joyful Noise" alapas minamafail yau do saman copyright id hombo minonondos do minomoguno iri do beat do track dii miampai aiso kasagaan mantad dau; kootuson dii nopo nga numaan kinsilo'. Alapas kootuson pogulu, minonuhu o momiadang dii dau do mambayar di Katy soginumu $550,000.

### 2020–2023: *Smile*, motherhood, om residensi Las Vegas

Miampai kopolobusan single "Never Worn White" ontok Gomot 2020, minopoilo i Katy id muzik video dii do mogontian yau tanak kumosio miampai di Orlando Bloom. "Daisies", tondig tohontol mantad album kumooonom dau dii nopo nga pinalabus ontok 15 Mikat 2020. Single kumoduo, "Smile" nopo nga pinalabus duo tulan alapas dii. Album di pinungaranan nogi do *Smile*, nopo nga pinalabus ontok 28 Magus 2020. Duo tadau pogulu kopoilangan dii, minogkosusu i Katy do tanak tondu i pinungaranan do Daisy Dove Bloom. Nakaanu o album dii do tisuli mirolot, om nakagampot id numbur kolimo id Amerika Syarikat. Minopormosi nogi i Katy Perry do album dii miampai apat kompilasi EP, ii nopo nga: *Camp Katy*, *Empowered*, *Scorpio SZN*, om *Cosmic Energy*. EP-EP diti nopo nga tinolombusan do single "Not the End of the World" ontok Momuhau 2020, i kiharo muzik vidio miampai Zooey Deschanel i minomingkono' di Katy Perry. Suai ko iri, minomonsoi nogi yau do kolaborasi miampai mogisuusuai artis montok momonsi duo remix do album trek *Smile.* Remix di Tiësto do "Resilient" miampai di Aitana nopo nga pinalabus ontok Milau 2020, om remix di Bruno Martini do "Cry About It Later" miampai Luísa Sonza nopo nga pinalabus ontok Ngiop 2021.

I Katy Perry poposilombou id Play residency ontok 2022Ontok 20 Milatok 2021, minoposolimbou i Katy do "Firework" id konsert *Celebrating America* mamaaso timpu inaugurasi di Joe Biden. Apat tulan alapas dii, minapalabus yau do single wagu, "Electric", iso kolaborasi miampai Pokémon sabaagi iso boogian mantad do' kinolodion ko-25. Ontok Momuhau dii, minonilombus i Katy diti miampai "When I'm Gone", iso kolaborasi miampai DJ mantad Sweden, Alesso id hombo pinoposiliu dau sabaagi tulun komutolu di nakagampot id numbur koiso id sanarai *Croatia's ARC 100* montok tolu dekad misuai, alapas dio Lady Gaga om Coldplay.

Tinumimpuun i Katy do manarampas konsert residensi i kingaran Play id Resorts World Las Vegas ontok 29 Momuhau 2021. Idia montok rancangan diti nopo nga nokoimbulai maamaso do COVID-19 , soira nakaanu i Katy do inspirasi mantad *Honey, I Shrunk the Kids*, *Pee-wee's Playhouse*, om *Pee-wee's Big Adventure*. Kiboros yau dii sabaagi "lobi agayo ko koposion" om "kopokitanan bobos aramai om campy di pinaasil ku." Koposolimbahan dii nopo nga nakaanu rarayou mantad pomokritik, miampai Melinda sheckells mantad *Billboard* i kiboros do pongukaban totuong Play di sold-out nopo nga soboogian do fantasi, soboogian halusinasi, om campy kopio. Suai ko' pongukaban totuong di *sold-out*, minoporuput o *Santa Barbara Independent* do kontrak residensi di Katy nopo nga kigatang soginumu $168 juta. Nolimpupuson o residensi diti ontok 4 Milau 2023, om nakaanu soginumu $46.4 juta.

Ontok September 2021, minomonsoi o *Variety* do tribut om kapamagatangan montok di Katy Perry id isu "Power of Women" diolo, id hombo minomboros yau kokomoi karier, koposion sabaagi tama, om philanthropy. Sabaagi songulun nominee, minaampayat yau doid makan totuong "Power of Women" do *Variety* ontok 2021. Ontok tadau kinoulitan dau di ko-37, nosiliu yau do hos naalap id *The Ellen DeGeneres Show* om minimbulai id iklan tombului do Gap Inc. id hombo minoposuang nogi do tondig dau "All You Need Is Love" mantad the Beatles. Versi poimponu do tondig dii nopo nga pinosoliwan doid platform streaming ontok tadau di miagal nogi. Ontok Milatok 2022, minopoburu yau om ii Morgan McLachlan do De Soi, iso kompani di papalabus om popojual apéritifs non-alcoholic. Koduo-duo diolo mumang do tiinuman di *"would mellow the mind, minus the buzz"* mamaaso momonsoi dii.

Miampai di Thomas Rhett, minomorikod i Katy Perry do duet country pop i kiuhu' "Where We Started" montok album disio i kingaran di miagal i pinalabus ontok 1 Ngiop 2022. Ontok tulan sumusuhut, kiboros do monupu' i Katy do muzik montok soundtrack kumaa filem animasi muzikal di Jeremy Zag om minanahak rolou montok kono' tohontol id filem dii. Nosiliu nogi yau do turos wagu monto iklan Just Eat, SkipTheDishes, Lieferando, om Menulog om minonupu remix wagu montok diolo. Ontok 8 Mahas 2022, nakaanu i Katy do Kunsi kumaa Las Vegas, tadau di miagal om pinosiliu do tadau di Katy Perry.

Minogisokodung i Katy om kompani teknologi Apple Inc. miampai minimbulai id iklan montok softwarer muzik GarageBand id hombo kaanu o momoomoguno do papaharo "Remix Sessions" miampai tondig dau, "Harleys in Hawaii". Montok kolaborasi diti, kiboros yau ontok Magus 2022 do: "'Harleys in Hawaii' nopo nga minasi do ogumu koposion" om nogi haro "ogumu kosiwatan montok poporemix do tondig diti, amu oku kaandad do mokinongou toinsanan evolusi GarageBand miampai kolaborasi Apple diti." Minoposolimbou i Katy id Konsert Koronasi May 2023 di Charles III id Windsor Castle. Apat tulan alapas dii, pinojual dau o hak muzik kumaa Litmus Music miampai ginumu $225 juta.

### 2024–dinondo: *143*

I Katy poposolimbou id Methodist Central Hall, Westminster ontok 2024Maamaso id *Jimmy Kimmel Live!* ontok Mansak 2024, minomisunud yau do tumingkod mantad *American Idol* alapas naayi musim ko-20, id hombo kiboros yau do "sumioliwang om momurimon do nadi do beat ku sondiri" om papalabus muzik wagu alapas "alaid id suang do studio". Nokosolian o musim dii ontok dohuri do tulan dii, om nolimpupusan ontok tulan Mikat. Minapalabus yau do "Woman's World", single kumoiso id album koturu dau ontok 11 Madas 2024. Duo kawaagu single nopo nga sinumuhut do kopolobusan rekod dii:"Lifetimes" om "I'm His, He's Mine" miampai di Doechii.

Album dii, i kiuhu' *143*, nopo nga pinalabus ontok 20 Manom. Minopointalang yau dii sabaagi *"super high energy, it's super summer, it's very high BPM"* om *"just full of so much joy, so much love, so much light"*. Rikood diti nopo nga nokritik toliwas tu kinumalaja yau miampai di Dr. Luke montok album dii alapas katandasan do sexual assault di Kesha kumaa disio.Pogulu diti, noilaan i Kesha do songulun momiadang miampai deposition mantad di Katy do minomonsoi katandasan amu otopot do Dr.Luke nopo nga minanambana di di Katy.

Ontok 11 Manom, nakaanu i Katy do Gaa' Michael Jackson Video Vanguard id Gaa' MTV Video Music 2024. Minoposolimmbou yau maaamaso 2024 Rock in Rio festival ontok tadau kinopolobusan do *143*. Walu tadau alaps dii, nosiliu i Katy Perry do headline montok pra-game entertainment id 2024 AFL Grand Final do Australia. Ontok Momuhau dii, minamarakam yau do koposolimbahan id Methodist Central Hall, Westminster montok uhu poimbida *Katy Perry: Night of a Lifetime*. Miampai produksi mantad Fremantle, nakatayang iti id ITV id United Kingdom ontok 21 Momuhau. Edisi mewah do*143*, i kiuhu' *1432*, nopo nga pinalabus ontok 20 Momuhau 2024. Haro apat trek pinoruhang id album dii, id hombo linohou di Katy sabaagi "tutungkap awal do suti" montok peminat ngawi dau.

Ontok 14 Ngiop 2025, tinumulud yau kumaa id angkasa labus miampai sinumakai Blue Origin NS-31, kotuludan berawak ko-11 Blue Origin kumaa angkasa id soibau program New Shepard, miampai Amanda Nguyen, Aisha Bowe, Kerianne Flynn, Gayle King, om Lauren Sánchez. Iti nopo nga kopotuludan kumaa angkasa miampai toinsanan nopo nga tondu di kumoiso pointonod toun 1963 po. Nakaanu o kopotuludan dii do kritikan montok mogiisuusuai sabab, kohompit no kapanandasan do iri nopo nga helah media toi ko' publisiti montok Amazon. Ontok dohuri do tulan dii, minonimpuun i Katy do the Lifetimes Tour, id hombo pinojodual do aayi ontok Momuhau sumusuhut.

## Artistry

### Rahung

Alanis Morissette (gibang) om Freddie Mercury (wanan) nopo nga nosiliu rahung tagayo kumaa di Katy om muzik dau.Kiboros i Katy do tadi dau Angela nopo nga nosiliu tondu di haro rahung bobos agaya montok dau. Ontok kotimpuunon do karier dau, kowoyo-woyoon muzik di Katy nopo nga lobi kumaa do ospel, om kiiman-imanon yau montok kalanoi miagal di Amy Grant. Ontok umul 15 toun, minokinongou yau do tondig "Killer Queen"mantad tinimungan Queen, i minamarahung dau montok popotilombus doid gana muzik. Kiboros yau do vokalis tohontol do tinimungan dii, Freddie Mercury, sabaagi rahung tagayo dau om kiboros poingkuro "piomungan ponginsamakan sarkastik dau id ponuatan lirik om kowoyo-woyoon 'amu opuson'dau"nopo nga manahak inspirasi kumaa muzik dau. Minamagatang yau do tinimungan dii miampai minomungaran do popium kotolu dau Killer Queen.

Manahak rahung agayo kumaa muzik dau: "*Pet Sounds* nopo nga iso mantad ko'album korohian ku om minamarahung do somok toinsanan ponuatan tondig ku. Toinsanan pomilian melodi di nowonsoi ku nopo nga sabab do *Pet Sounds*." Ponondig dii nogi nga arayou do album *The Beatles* mantad tinimungan the Beatles, om pinopointalang do koduo-duo album diti sabaagi "iti no i pokinongohon ku solinaid duo toun."

Karait i Katy di Alanis Morissette om album dau ontok toun 1995, *Jagged Little Pill*, sabaagi inspirasi muzik dau di agayo. Ontok toun 2012, kiboros yau: "*Jagged Little Pill* nopo nga album tondu di bobos osonong di pinaasil. Haro tondig montok toinsanan tulun id album dii; milo oku popionit doho sondiri miampai toinsanan tondig dii. Tondig-tondig dii nopo nga kakal relevan gisom dinondo." Suai ko iri, nakaanu nogi i Katy do inspirasi mantad *Flaming Red* mantad di Patty Griffin om *10 Cent Wings* mantad Jonatha Brooke. Dokumentari autobiografi di Katy, *Katy Perry: Part of Me* nopo nga narahung tagayo do *Madonna: Truth or Dare*. Arayou yau do kabaalan di Madonna do poposimban-simban do woyo, miampai kiboros, "Siburu oku miagal di Madonna."

Minomisunud i Katy do i Björk nopo nga songulun rahung dau, id hombo arayou kopio yau tu "kirahi do asaru manganu kosiwatan". Artis suai di pinosunud di Katy sabaagi rahung dau nopo nga Stevie Nicks, ABBA, the Cardigans, Whitney Houston, Cyndi Lauper, Ace of Base, 3OH!3, CeCe Peniston, C+C Music Factory, Black Box, Crystal Waters, Mariah Carey, Heart, Joni Mitchell, Paul Simon, Imogen Heap, Rufus Wainwright, Pink, om Gwen Stefani. Noinspirasi o "Firework" mantad iso pason id buuk *On the Road* mantad Jack Kerouac id hombo pibondingon o monuunuat buuk dilo to tongoulun di kikoposion poingonop kumaa bunga tapui id taan om koposili tongoulun do mintong miampai topurimanan di otood. Tour konsert koduo dau, *California Dreams Tour*, nopo nga iso pamahandaman do *Alice's Adventures in Wonderland* om *The Wonderful Wizard of Oz*. Karait nogi yau do filem toun 1996 *The Craft* nopo nga minanahak inspirasi kumaa tondig "Dark Horse", om buuk di Eckhart Tolle, *The Power of Now* sabaagi rahung montok *Prism*.

### Woyo Muzik om tema

>
> When I am in between records, sometimes I doubt myself. I'll be like "Did I just get lucky, or did I mass-manipulate the world into thinking that seven songs were worth a number-one position?" And then I go back into the studio and I start writing, and the true essential oil of who I am comes bubbling back up and reminds me that it's always been inside of me, that nobody can take this away no matter what comment anyone makes.
>
>
>

—Perry on her confidence as a songwriter

Sundung do poposuand i Katy do elemen pop, rock, om disco, haro nogi o gospel id suang *Katy Hudson*. Kopolobusan dau di misuhut-suhut, ii nopo nga *One of the Boys* om *Teenage Dream*, popohompit tema kokomoi sex om tupus. *One of the Boys* nopo nga iso rekod pop rock, om *Teenage Dream* kiharo rahung do disco. Album kaapat di Katy Perry, *Prism*, nopo nga narahung tagayo do muzik dance om pop. Id suang lirik album dii, kohompit no pibarasan kokomoi piantakan, refleksi tinan sondiri om koposion tikid tadau. Goos studio kolimo dau *Witness* nopo nga album electropop id hombo kiboros yau dilo sabaagi rekod "360-degree liberation", miampai tema kokomoi kobibasan politik, kobibasan sexual om kobibasan mantad nunu-nunu ii negatif.Kogumuan nopo do tondig dau, loolobi po id *Teenage Dream*, popokito do tupus id pialatan tongokomulakan; majala *W* popointalang do kiasan seksual album dii sabaagi "irresistible hook-laden melodies". Kopoingkawasan tinan sondiri nopo nga tema di asaru gunoon id muzik di Katy.

Minopointalang i Katy do tinan dau sondiri sabaagi "modsisinding-monuunuat di menyamar sabaagi pop star" om minomisunud do ponuatan tondig di otulid nopo nga oponsol kopio montok dau. Kiboros yau kumaa *Marie Claire*: "Opurimanan ku do kagarasan poinlisok ku di popisuai doho mantad tambalut mantad industri diti nopo nga katamaan montok do lobi ointalang om otulid. Opurimanan ku do lobi osonong mionit soira atama yati do popokito kolohuyon." Mimingkono om popoirak Kristen Wiig kipomusarhaan do "sundung pia tondig-tondig di Katy nopo osonong om sosoyoon, haro o kopogiralatan emosi poinlisok id tondig dii, motif di kisimpang, om sokodung kontradik di apagon kopio korungod montok monuang do rekod Carole King." Tumanud di Greg Kot mantad *Chicago Tribune*, "sumiliu do tulun di intangan maya serius nopo nga iso pogumbalan tagayo di Katy Perry." Ontok toun 2013, pinopolabel o *The New York Times* dau sabaagi "pop star bobos kirahung dinondo – tondig-tondig dau nopo nga osonong pioniton do mokiikinongou, miampai koposuangan roromu eksperimentasi tokuri". Randall Roberts mantad *Los Angeles Times* minomokritik do kopomogunaon idiom om metafora id lirik dau om "klise" dau di mihulit-hulit." Solinaid buruonon dau, minonguhup yau do monuat tondig montok artis suai, kohompit no Lesley Roy, Kelly Clarkson, Jessie James Decker, Selena Gomez & the Scene, Britney Spears, Iggy Azalea, Rita Ora, Nicki Minaj, om Ariana Grande.

### Rolou

I Katy Perry nopo nga kiharo vocal range contralto . Ponondigan dau nopo nga nakaanu do rarayou om nogi krtikan. Betty Clarke mantad *The Guardian* kipomusarahan do "rolou dau di ologod haro ketegasan di atarom." daamot i Rob Sheffield mantad *Rolling Stone* popointalang do vokal di Katy id album *Teenage Dream* sabaagi "tuni staccato di noproses". Darren Harvey mantad musicOMH minopiagal do vokal di Katy id *One of the Boys* miampai di Alanis Morissette, i koduo-duo diolo nopo nga haro "rolou otood di minsimban oktaf id pintangaan do putul boros." Alex Miller mantad *NME* kitopurimanan do "kobolingkaangan di Kety Perry nopo nga kasaasari kokomoi rolou dau" id *One of the Boys*, kiboros nogi do "amu oku koilo nokuro tu haro ii pinopotumboyo dau miagal songulun tondu di atama." Sundung do ingkaa,, Bernadette McNulty mantad *The Daily Telegraph* minamarayou do "rolou rock chick" id iso ulasan konsert promosi album *Prism*.

## Imej Koizaai

I Katy Perry mananrasuk gaun ikonik kimotif pusaran gula-gula pudina maamasoCalifornia Dreams Tour (2011)
Id media sosial, naanu dau posisi di Justin Bieber sabaagi tulun di kiharo tutumanud bobos togumu id Twitter ontok Milau 2013. Nakaanu nogi yau do Rikod Sompomgunan Guinness 2015 montok tutumanud Twitter bobos ogumu, om nokosili tulun kumoiso di nakaanu 100 juta tutumanud id media sosial dilo ontok Mahas 2017. Kiboros i Keith Caulfield mantad *Billboard* do i Katy nopo nga "selebriti poimbida di okon ko popular toomod, nga miromut kopio maya potilombus miampai pominat dau, KatyCats". Gisom Mikat 2025, nosili yau sabaagi tonduo koduo miampai tutumanud togumu id Twitter miampai lobi ko 105 juta tutumanud, om pomuzik koonom bobos ogumu tutumanud id media sosial miampai ginumu pointongkop lobi ko 381 juta tutumanud id Facebook, Instagram, omTwitter. Ontok Mahas 2017, pinatayad do majala *Time* magazine i Katy Perry sabaagi iso mantad ko' "25 Tulun di Bobos Kirahung id Intonet" montok toun dii, kiboros do penstriman potilombus dau montok *Witness* nopo nga "laang atama" tu nokosili "iso mantad ko' di pinowonosi do hombo-hombo selebriti tohontol i manahak keintiman 'kopiipio' kumaa pominat miagal di pinabatos do media sosial".

Nointalang i Katy Perry sabaagi simbol seks; majala *GQ* pinopolabel dau sabaagi "fantasi kusai di poinggonop", daamot majala *Elle* minonuat do tinan dau nopo nga koyoyo "nolukisan do komulakan kusai". Minomolohou o *Vice* dau sabaagi "modsisinding pop/tondu/simbol seks" di serius. Nakaanuyau do numbur 1 id sanarai *Maxim* Hot 100 ontok toun 2010 sabaagi "tondu bobos alawa sompomogunan", miampai iditor Joe Levy popointalang dau sabaagi "triple – no quadruple – kind of hot". Mamambasa do *Men's Health* nopo nga minongundi dau sabaagi "tondu bobos seksi ontok toun 2013". Ontok Milau 2010, minomisunud i Katy kumaa *Harper's Bazaar* do otood yau do bontuk tinan dau.

Woyo fesyen di Katy Perry nopo nga asaru popokito do roromu humor, wotik di angatarang om tema kokomoi taakanon miagal ko' gaun pusaran pudina i nosili ula poimbida dau. Pinopointalan o *Vogue* dau sabaagi "amu koumbal do mongilag mantad tiso-iso di koronob toi ko' ekstrem id nunu nopo aspek", om minomolohou dau sabaagi "Queen of Camp",daamot i *Glamour* nopo nga minopungaran dau sabaagi "ratu suai-suai". Ontok Mansak 2009, minomisunui Katy kumaa*Seventeen* do woyo fesyen dau nopo nga "piomungan mogisuusuai guason" om pinoposunud doo yau nga orohian poposuang roromu humor id rasuk dau. Minopointalang nogi yau do tinan dau sondiri di kiharo "multipersonality disorder" id fesyen. Minapatayad i Katy Perry di Gwen Stefani, Shirley Manson, Chloë Sevigny, Daphne Guinness, Natalie Portman, om karakter fiksyen Lolita sabaagi ikon woyo dau.Ontok toun 2022, minanahak o *Elle* dau do gelaran "pop star oupus do kitsch i ointutunan miampai woyo eksperimental dau di poimbida", daamot *Vogue* nopo nga pinopointalang woyo dau sabaagi "sinonim miampai basaan koronob om kagayat rahi di lumii kumaa teaterikal".

Maamaso kopolobusan koleksi kasut dau, *Katy Perry Collections*, ontok toun 2017, kiboros i Katy kokomoi kasut:"Maso timpuunon po nokorikot oku id L.A., minomontuk oku do woyo ku miampai bajet di okuri, asaru mimboli id kadadi kakamot napakai no toi ko' kadai vintaj. ... Nokoumbal insan, nokoruba oku doo kasut di aalabi i koyoyo tasu Dalmatian. Haro otoingo di milo minggura om dila di poinsolian. Kagayat kopio do rahi o kasut dii om nosiliu topik do pibarasan. Iri no i ogingo kokomoi fesyen. ...Kosili iri sabaagi iso bontuk do komunikasi. AMu minog do monigup montok miromut mo miampai tulun suai. Mamakan nopo do kasut di kagayat rahi. Milo iri silihon sabaagi icebreaker."

### Kapanandasan Wonsoi Seksual

Ontok toun 2018, mamaaso nosili momiadang rancangan *American Idol*, minonium i Katy do iso tutumanud kusai i kiumul 19 toun nogi, Benjamin Glaze miampai aiso kasagaan dau. Mamaaso minangakun i Glaze do amu yau insan monium do sumandak (sumuku kumaa tondig di Katy "I Kissed a Girl"), minanahak i Katy do isarat mooi do kotoning yau montok monium pingas dau, nga minonium nogi yau do munung dau. Nakaanu o kritikan o wonsoi diti, miampai kiboros o piipiro puruan do nung i Katy Perry nopo nga songulun momiadang kusai di monium tondu maya woyo di miagal, reaksi tongoulun nopo nga misuai. Minangakun nogi i Glaze do koinganan di nopo nga katangkangau dau tu iri nopo nga sium kumoiso dau om mumang dau yau dii sabaagi iso koinganan di poimbida, sundung do amu yau kipomusarahan do nakaso' yau maya seksual mantad di Katy.

Ontok Magus 2019, Josh Kloss, mimingkono miampai di Katy Perry id vidiu muzik "Teenage Dream" nopo nga minonondos dau do wonsoi seksual. Id iso pos Instagram, minonondos i Klossdo mamaaso iso parti id skating rink, minamagayat i Katy do soluar sukan om soluar id saralom dau, gisom nokitanan o boogian tinan poinlisok dau kumaa tongotambalut kusai di Katy. Kiboros nogi yau do puruan manarampas di Katy nopo nga minongilag dau do mimboros kokomoi koinganan dau miampai mogsisinding dii. Pengarah kreatif montok parti dii nopo nga minonokodung di Katy miampai popoboros "amu yau insan momonsoi wonsoi miagal dii" om minonondos di Kloss nopo nga haro "obsesi poinaru" miampai dau. I nopo timpuunon po nga, amu daa i Katy manahak do tisuli tu otumbayaan yau do momorumbak iti do MeToo movement, nga minogolim nogi yau do katandasan di Kloss.

## Tour om Residency

#### Tour Headline

* Hello Katy Tour (2009)
* California Dreams Tour (2011–2012)
* Prismatic World Tour (2014–2015)
* Witness: The Tour (2017–2018)
* The Lifetimes Tour (2025)

#### Tour Co-Headline

* The Strangely Normal Tour (miampai Phil Joel, Earthsuit om V\*Enna) (2001)

#### Residency

* Play (2021–2023)

## Filmografi

* *The Smurfs* (2011)
* *Katy Perry: Part of Me* (2012)
* *The Smurfs 2* (2013)
* *Brand: A Second Coming* (2015)
* *Katy Perry: The Prismatic World Tour* (2015)
* *Katy Perry: Making of the Pepsi Super Bowl Halftime Show* (2015)
* *Jeremy Scott: The People's Designer* (2015)
* *Zoolander 2* (2016)

## Intangai nogi

* Sanarai *Forbes* montok pomuzik bobos ogumu koonuan kousinan
* Sanarai artis muzik bobos ogumu pinadagang
* Sanarai artis numbur iso do *Billboard* Social 50
* Sanarai artis muzik highest-certified id Amerika Syarikat
* Sanarai akaun Twitter di kiharo tutumanud bobos ogumu

## Sukuon

### Toud

* Cowlin, Chris (2014). *The Pop Diva Quiz Book*. Apex Publishing Limited. ASIN B00JJ2P9CE.
* Cutforth, Dan; Lipsitz, Jane (directors); Perry, Katy (autobiographer) (July 5, 2012). *Katy Perry: Part of Me* (Motion picture). United States; Imagine Entertainment, Perry Productions et al.: Paramount Pictures.
* Friedlander, Noam (2012). *Katy Perry*. Sterling Publishing. ISBN 978-1-4549-0364-2.
* Glenday, Craig (2010). *Guinness World Records 2010*. Random House. ISBN 978-1-904994-50-3.
* Glenday, Craig (2013). *Guinness World Records 2013*. Random House. ISBN 978-1-904994-87-9.
* Hudson, Alice (2012). *Katy Perry: Rebel Dreamer*. Flame Tree Publishing. ISBN 978-0-85775-280-2.
* Jakubowski, Kelly; Finkel, Sebastian; Stewart, Lauren; Müllensiefen, Daniel (May 2017). "Dissecting an earworm: Melodic features and song popularity predict involuntary musical imagery" (PDF). *Psychology of Aesthetics, Creativity, and the Arts*. **11** (2): 122–135. doi:10.1037/aca0000090. ISSN 1931-3896.
* Montgomery, Alice (2011). *Katy Perry – The Unofficial Biography*. Penguin. ISBN 9780718158248 – via Google Books.
* Summers, Kimberly Dillon (2012). *Katy Perry: A Biography*. ABC-CLIO. ISBN 978-1-4408-0100-6.

## Noputan labus

* Official website
* Templat:Allmusic
* Katy Perry at IMDb
* Templat:MusicBrainz artist
* Templat:Rotten Tomatoes person

Templat:Katy Perry